Public procurement notice: Contract Award Notice
Published: 2025-12-08
Buyer: Den Selvejende Institution Tranemosegård afd. 12
Country: DK
Region: DK012
Contract type: Works
Procedure: Negotiated with prior call for competition
CPV classification: 45000000: Construction work | 45111100 | 45200000: Building and civil engineering work | 45210000: Building construction work | 45211310
Estimated value: 52000000 DKK
Submission deadline: 2028-09-27
Award criteria: price, quality

Technical requirements: Udbuddet gennemføres som udbud med forhandling efter reglerne i udbudsloven §§ 61-66. Der forventes en forhandlingsrunde med mulighed for yderligere en. Udbudsprocessen består af følgende faser: 
0.	En prækvalifikationsfase 
1.	Tilbudsfase (indledende tilbud)
2.	1. forhandlingsrunde 
3.	Evt. 2. forhandlingsrunde 
4.	En endelig tilbudsfase og afgivelse af endeligt tilbud 
I prækvalifikationsfasen vil Bo-Vest udvælge mindst 4og op til 5 ansøgere.
Prækvalifikationsfasen:
Der henvises til udbudsbekendtgørelsen for oplysninger vedr. anmodning om prækvalifikation. Hvis en prækvalificeret virksomhed – i rimelig tid efter modtagelse af opfordringen til at afgive tilbud – alligevel ikke ønsker at afgive tilbud, forbeholder Bygherre sig ret til at invitere den næste konditionsmæssige ansøger på listen til at afgive tilbud sammen med de øvrige prækvalificerede virksomheder, såfremt dette findes nødvendigt under hensyn til konkurrencen. Bygherre vil i så fald vurdere behovet for en samtidig udsættelse af tilbudsfristen.
Hvis Bo-Vest modtager konditionsmæssige ansøgninger fra mere end 3 egnede ansøgere, vil Bo-Vest begrænse antallet af ansøgere til 3. Bygherre forbeholder sig ret til at udvælge 4 ansøgere, hvis Bygherre vurderer, at det tilsammen giver Bygherre det bedst mulige konkurrencefelt. 
Udvælgelsen vil ske på baggrund af en samlet vurdering. I jo højere grad referencerne er sammenlignelige med den udbudte entreprise, desto mere relevant er referencerne vurderet. Referencerne vurderes ud fra omfang, karakter, entrepriseform og færdiggørelsesgrad som nedenstående:
1.	Referencens omfang og karakter
a.)	I hvor høj grad referencerne minder om den udbudte opgave i forhold til entreprisesum og omfang.
b.)	I hvor høj grad referencerne minder om den udbudte opgave i forhold til arbejdets karakter og bebyggelsestype.
c.)	I hvor høj grad referencerne viser erfaring med arbejder i en beboet (almen) boligafdeling og med beboerhåndtering samt genhusning.
2.	Referencens entrepriseform og færdiggørelsesgrad
a)  I hvor høj grad referencerne viser erfaring med udførelse af boligrenoveringsopgaver i hovedentreprise, hvor ansøgeren har haft rollen som hovedentreprenør.
b) I hvor høj grad referencerne viser erfaring med udførelse af boligrenoveringsopgaver i anden entrepriseform, hvor ansøgeren har haft rollen som fag- eller totalentreprenør.
c) Ligeledes vurderes referencernes færdiggørelsesgrad, hvor afsluttede referencer vil blive vurderet mere relevant end igangværende.
Kriterierne a-f vægter lige, og bedømmelsen foretages samlet.
Forhandlingsprocessen:
Bygherre forventer at gennemføre forhandlingsprocessen som et forløb som beskrevet nedenfor. Det forventes, at der afholdes 1 forhandlingsrunde, hvori der gennemføres et forhandlingsmøde med hver tilbudsgiver. Bygherre forbeholder sig dog retten til at afholde yderligere forhandlingsmøder i en forhandlingsrunde og også til at gennemføre flere forhandlingsrunder, hvis dette viser sig nødvendigt eller formålstjenligt. Endvidere kan Bygherre vælge at gennemføre alle eventuelle forhandlingsrunder på flere forskellige måder, herunder som egentlige forhandlingsmøder, skriftlige forhandlinger samt videokonferencer. I givet fald vil Bygherre naturligvis orientere alle tilbudsgivere herom. 
Bygherre forbeholder sig også retten til at tildele kontrakten på baggrund af det indledende tilbud uden gennemførelse af forhandlinger, alternativt at tildele kontrakten på baggrund af det seneste modtagne tilbud (reviderede tilbud) uden gennemførelse af yderligere forhandlinger. Tildeling kan i begge tilfælde alene ske til et tilbud, som Bygherre ikke er forpligtet til at afvise som ukonditionsmæssigt. Alle tilbudsgivere der har afgivet et indledende tilbud inden for den fastsatte tidsfrist, indbydes til at deltage i forhandling, hvis forhandlingerne finder sted, og får mulighed for at aflevere et endeligt tilbud medmindre Bygherre benytter muligheden for at foretage reduktion ved evt. ønske om flere forhandlingsmøder.
I tilfælde af at der afholdes mere end én forhandlingsrunde vil Bygherre, hvis det vurderes hensigtsmæssigt i forhold til dels at minimere transaktionsomkostninger for såvel tilbudsgiverne som Bygherre og dels i forhold til at sikre fortsat tilstrækkelig konkurrence, foretage reduktion af antallet af tilbudsgivere under forhandlingsforløbet. (såkaldt shortlisting).
Reduktionen/shortlistingen vil kunne finde sted efter 1. forhandlingsmøde og efter afgivelsen af et reviderede tilbud (tilbudsafgivelse nr. 2). Reduktion vil i givet fald ske på baggrund af et afgivet skriftligt tilbud og i henhold til de angivne tildelingskriterier. Såfremt forhandlingsprocessen måtte udvikle sig til at indebære yderligere forhandlingsrunder, vil en sådan udskillelse kunne foretages efter yderligere, reviderede tilbud (tilbudsafgivelse nr. 2, nr. 3, etc.) frem mod Bygherres anmodning om fremsendelse af endeligt tilbud.
For fuldstændighedens skyld bemærker Bygherre, at det således er forventningen, at Tilbudsgiverne skal aflevere et indledende tilbud, gennemføre en forhandling og aflevere et endeligt tilbud. Men Bygherre har altså ret til og mulighed for at gennemføre flere møder i en forhandlingsrunde, gennemføre flere forhandlingsrunder og til at 'springe forhandlingen over'. Tilsvarende har Bygherre også mulighed for at anmode om supplerende afleveringer (f.eks. uddybning af forhold, mellemregninger, tegning etc.) som led i forhandlingerne, såfremt det viser sig relevant eller nødvendigt. Alle sådanne forhold vil blive klart kommunikeret og gennemført under iagttagelse af de udbudsretlige principper.
De følgende afsnit beskriver Bygherres forventede forhandlingsproces, der således vil være relevant, hvis ikke kontrakten tildeles efter det indledende tilbud.
Formålet med forhandlingen er at sikre, at de endelige tilbud bedst muligt opfylder Bygherres behov og krav i udbudsmaterialet, at understøtte en effektiv og god konkurrence samt hindre misforståelser. 
Forhand
Bebyggelsen som projektet omhandler (de røde blokke) består af 2 boligblokke med stue, 1. sal og 2. sal, der i alt indeholder 47 boliger samt et erhvervslejemål med frisør. Boligerne i de røde blokke er fordelt på 1-, 3- og 4-værelses boliger.
Adresserne er:
Gillesager 274-280, 2605 Brøndby (blok 1)
Lindeager 33-39, 2605 Brøndby (blok 2)
Alle boliger har nye altaner/haver på blokkens vestside der fremstår lyse og indbydende. Bebyggelsen er omkranset af grønne udearealer med legepladser, borde/bænke samt en boldbane på en selvstændig matrikel.
Afdelingen råder desuden over eget parkeringsområde.
Helhedsplanen blev vedtaget ved en beboerafstemning i foråret 2022 og danner byggeprogram for renoveringen.
Alle beboere skal genhuses i en periode under renoveringen.
Gennemførelse af helhedsplanen indeholder overordnet følgende aktiviteter/bygningsdele:
•	Efterisolering af eksisterende gavle med nyt gavlmurværk inkl. fundament og forlængelse af tagkonstruktion mv.
•	Udskiftning af kælderdøre, kældervinduer og vinduer i facader
•	Udskiftning af døre og vinduer på altaner (altanpartier)
•	Udskiftning af entrédøre inkl. lysninger
•	Nedrivning og miljøsanering i alle boliger
•	Miljøsanering i kældre i forbindelse med installationsarbejder
•	Miljøsanering i tagrum
•	Forbedring af adgang til tagrum
•	Skimmelsvamprenovering af gavlvægge
•	Efterisolering af tagdæk og trappekerner i tagrum
•	Renovering af badeværelser i alle boliger
•	Udskiftning af køkkener i alle boliger
•	Etablering af nye trægulve i alle boliger
•	Forbedring af lydforhold i lejlighedsskel (forsatsvægge i opholdsrum)
•	Malerbehandling af trapperum
•	Ombygning af 1-værelses til 1,5-værelses med nyt køkken og bad
•	El-arbejder i køkken, bad og entré
•	Ny belysning i kældre (LED)
•	Ny mekanisk balanceret ventilation i alle boliger med aggregater placeret i tagrum
•	Udskiftning af vvs-installationer i alle boliger
•	Udskiftning af faldstammer
•	Udskiftning af vvs-installationer i kældre og varmecentralerne
•	Udskiftning af brugsvandsstikledning i blok 1
•	Etablering af omfangsdræn omkring blokkene
•	Udskiftning af kloakledninger i terræn
Kontraktens anslåede værdi er DKK 65.000.000 inkl. moms.
Tilbudsgiveren skal vedlægge en udfyldt tilbudsliste. Tilbudslisten er vedlagt udbudsmaterialet. 
Har tilbudsgiveren ikke udfyldt en eller flere underposter på tilbudslisten, betragter bygherre alligevel den ydelse, underposten repræsenterer, som indeholdt i tilbudsgiverens tilbud. Dette gælder dog ikke enhedspriser, idet manglende udfyldelse af enhedspriser vil blive betragtet som et forbehold.
Alle udgifter til dækning af de i udbudsmaterialet og tilbudsgrundlaget nævnte arbejder, ydelser, leverancer, tiltag, foranstaltninger skal værre indeholdt i den samlede tilbudssum, medmindre det udtrykkeligt er nævnt, at det ikke er indeholdt. Det samme gælder for alle bi-ydelser, arbejder, leverancer, tiltag og foranstaltninger, som er nødvendige for opgavens gennemførelse.
Alle beløbsangivelser i tilbuddet skal være i danske kroner (DKK) ekskl. moms, men inklusive alle øvrige afgifter, gebyrer, tillæg og omkostninger mv.
Eventuelle tilbudsposter, der enten er tomme eller er udfyldt med andet end tal, fx streger eller lignende, anses for tilbudt til 0,00 kr. 
Det er tilbudsgivers eget ansvar at kontrollere, at sammentællingerne i tilbudslisten er korrekte. Bygherre er ikke ansvarlig for eventuelle regnefejl i de udleverede bilag.
a) Der skal vedlægges en organisationsplan med redegørelse for den organisation og bemanding, der er til rådighed for gennemførelsen af byggeriet. Der skal angives kompetenceforhold, kommunikationslinjer og ansvarsforhold på organisationsplanen. Det skal fremgå klart af organisationsplanen, hvis funktioner tænkes løst af en underentreprenør. Herunder også hvordan tilbudsgiveren vil organisere og styre opgaven internt i egen organisation, over for underentreprenører samt arbejdsmiljø og eksternt i forhold til Bygherre, beboerne og byggesagens øvrige parter under projektering af udførelsesprojektet, projektgennemgange, i udførelsesperioden, ved delafleveringer og aflevering.
b) For hver nøgleperson skal der afleveres et CV som oplyser om personens uddannelse, erfaring og ansvar med fokus på deltagelse i lignede opgaver. En person må gerne dække flere funktioner, ligesom en funktion må dækkes af flere personer, og nøglemedarbejdere vil være entrepriseleder/sagsansvarlig under projektering af udførelsesprojektet og udførelsen, samt kvalitetsleder og byggepladsledelse.
CV’er skal som minimum indeholde (foruden basale oplysninger om navn og alder): 
•	Grunduddannelse 
•	Relevante efter/videreuddannelser 
•	Tidligere ansættelser og arbejdsfunktioner 
•	Relevante funktioner og kompetencer (herunder styring af projekt, tid og økonomi) 
•	Ledelsesopgaver 
Følgende personer er de vigtigste for en god løsning af opgaven, idet det står tilbudsgiveren frit for at tilbyde supplerende eller andre personer: 
1.	Projektleder/byggeleder under projektering af udførelsesprojekt og på pladsen
2.	Pladsformænd
3.	Den ansvarlige for beboerhåndtering 
4.	Den ansvarlige for IKT samt for aflevering af as-built og D&V
Har Tilbudsgiver ikke vedlagt dele af den ovenfor efterspurgte dokumentation, vil dette blive tillagt negativ betydning i forbindelse med bedømmelsen af tilbuddet i relation til underkriteriet.


Winner: Publications Office of the European Union
Number of bids: 5